**OSNOVNA ŠKOLA VLADIMIR BOSNAR STUBIČKE TOPLICE**

Strmečka cesta 5 a

49244 Stubičke Toplice

UČITELJSKO VIJEĆE

Školska godina 2020./2021.

3. rujna 2020. godine

**Izvadak iz Zapisnika s 1. sjednice**

**Učiteljskog vijeća OŠ Vladimir Bosnar Stubičke Toplice**

**održane 3. rujna 2020. s početkom u 9:00 sati**

**u prostorijama škole**

**PRISUTNI ČLANOVI:** Brigitte Gmaz, Goran Jenić, Danijela Miklec, Martina Kovačec, Valentina Krušelj, Marijana Pavlović, Barbara Vukić, Maja Potočki, Tatjana Prlina, Davorka Maček, Anita Kobelščak, Martina Drempetić, Lea Munđer, Monika Barić, Mirna Domitrek Avirović, Melita Hubej, Željko Dreven, Ivica Šipek, Martina Debeljak, Mia Papeš, Blanka Puček, Blanka Doko, Dubravka Orešić Dreven, Lea Španiček, Valentina Posavec, Dubravka Coha Seničić, Romina Gorički Mihaljinec, Ružica Babić, Aladin Čeh, Nikolina Petrinec.

Ravnateljica Osnovne škole Vladimir Bosnar Stubičke Toplice Brigitte Gmaz pozdravlja prisutne članove, otvara sjednicu i predlaže kratko predstavljanje novih djelatnika (Lea Španiček, Lea Munđer, Barbara Vukić, Maja Potočki, Melita Hubej). Ravnateljica predlaže sljedeći dnevni red koji je jednoglasno usvojen.

**Dnevni red:**

1.Usvajanje zapisnika s 11. sjednice UV-a školske godine 2019./2020.,

2.Tjedne radne obveze učitelja i stručnih suradnika u školskoj godini 2020./2021.,

3.Pravilnik o načinima, postupcima i elementima vrednovanja učenika u osnovnim i srednjim školama

Pravilnik o izmjenama i dopuni Pravilnika o načinima, postupcima i elementima vrednovanja

učenika u osnovnim i srednjim školama,

4. Pravilnik o kriterijima za izricanje pedagoških mjera,

5. Pravilnik o načinu postupanja odgojno-obrazovnih radnika školskih ustanova u poduzimanju mjera

zaštite prava učenika te prijave svakog kršenja tih prava nadležnim tijelima,

Protokol o postupanju u slučaju sukoba i nasilja među djecom i mladima,

6. Pravilnik o izvođenju izleta, ekskurzija i drugih odgojno-obrazovnih aktivnosti izvan škole,

7. Modeli i preporuke za rad u uvjetima povezanima s COVID-19,

8. Provedbeni plan organizacije i održavanja nastave u OŠ Vladimir Bosnar Stubičke Toplice usklađen

s Uputama za sprečavanje i suzbijanje epidemije COVID-19 vezano za rad predškolskih ustanova,

osnovnih i srednjih škola u školskoj godini 2020./2021. HZJZ, Modelima i preporukama za rad u

uvjetima povezanima s COVID-19 MZO te prostornim uvjetima škole – u izradi,

9. Razno.

**Ad. 1.** Ravnateljica Brigitte Gmaz dala je na usvajanje zapisnik s 11. sjednice UV-a školske

godine 2019./2020. koji je jednoglasno usvojen.

**Ad. 2.** Učiteljsko vijeće usvojilo je zaduženja učitelja za školsku godinu 2020./21. za razrednu

i predmetnu nastavu te razrednišva po razredima.

**Ad. 3.** Ravnateljica je predstavila Pravilnik o načinima, postupcima i elementima vrednovanja učenika

u osnovnim i srednjim školama te Pravilnik o izmjenama i dopuni Pravilnika o načinima,

postupcima i elementima vrednovanja učenika u osnovnim i srednjim školama. Pedagog Goran

Jenić izradio je prezentaciju koju će članovima Učiteljskog vijeća poslati elektroničkom poštom.

**Ad.** 4. Učiteljsko vijeće je pregledalo i prokomentiralo Pravilnik o kriterijima za izricanje pedagoških

mjera te prezentaciju koju će pedagog poslati elektroničkim putem.

**Ad. 5.** Učiteljsko vijeće je pregledalo Pravilnik o načinu postupanja odgojno-obrazovnih radnika

školskih ustanova u poduzimanju mjera zaštite prava učenika te prijave svakog kršenja tih

prava nadležnim tijelima te Protokol o postupanju u slučaju sukoba i nasilja među djecom i

mladima, kao i prezentaciju koju će pedagog poslati elektroničkim putem.

**Ad. 6.** Učiteljsko vijeće je pregledalo Pravilnik o izvođenju izleta, ekskurzija i drugih odgojno-

obrazovnih aktivnosti izvan škole te te prezentaciju koju će pedagog poslati elektroničkim

putem.

**Ad.** 7. Učiteljsko vijeće je još jedanput ustanovilo Modele i preporuke za rad u uvjetima povezanima s

COVID-19. Učiteljica Mia Papeš upitala je je li nužno nositi masku tijekom predavanja ako je na

udaljenosti od učenika većoj od 2 metra. Ravnateljica je odgovorila da u Uputama stoji da je

maska nužna te da Škola prema želji osigurava djelatnicima i vizire.

**Ad. 8.** Ravnateljica je predstavila Provedbeni plan organizacije i održavanja nastave u OŠ Vladimir Bosnar Stubičke Toplice usklađen s Uputama za sprečavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021. HZJZ, Modelima i preporukama za rad u uvjetima povezanima s COVID-19 MZO te prostornim uvjetima škole koji su izradili članovi školskog PovjerenstvaBrigitte Gmaz,Blanka Doko, Goran Jenić, Dubravka Coha Seničić, Mirna Domitrek Avirović (umjesto Martine Drempetić), Anita Kobelščak, Martina Debeljak, Danijela Miklec i Romina Gorički Mihaljinec.

Učiteljsko vijeće raspravljalo je i zajednički donosilo određene promjene koje je pedagog unio u novi dokument te elektroničkom poštom poslao dorađeni Plan provedbe. Plan je donesen za prvi tjedan nastave i prema potrebama će se mijenjati o čemu će Povjerenstvo odlučiti na sastanku potkraj prvog tjedna nastave. Nakon dorade razrednici će poslati informacije prema roditeljima za prvi dan nastave, a prvi dan nastave sve detaljno objasniti učenicima. Sve će biti objavljeno na školskom mrežnom mjestu. Učitelji dodatno trebaju uputiti učenike da dok čekaju ulaz u školu budu već grupirani po razredima.

Posebna prostorija za samoizolaciju učenika koji je pokazao znakove bolesti i čeka da po njega dođe roditelj jest pregrađena prostorija u suterenu škole (prošlogodišnji Poludnevni boravak). Učenici koji ne pohađaju izvannastavne aktivnosti i izbornu nastavu, a nemaju mogućnost otići kući, trebaju biti sa svojim učiteljima u predvorju ili u učionici. Svi učitelji trebaju pratiti događanja u školi i probati biti što fleksibilniji, sukladno danoj situaciji dogovarati se s kolegama oko rasporeda prehrane i odmora. Ravnateljica je pozvala učitelje da intenzivno razmišljaju na koji će način raditi ako bude potrebe za nastavom na daljinu paralelno s nastavom u školi.

Također ih je zamolila da prvi mjesec iskoriste za ponavljanje sadržaja te učenicima omoguće vrijeme za prilagodbu. Djelatnici svakodnevno temperaturu mjere u tajništvu; ukoliko tajnica Mirjana Lolić u tom trenutku nije prisutna, djelatnici mogu izmjeriti temperaturu međusobno i zapisati što će kasnije biti upisano u evidenciju koju vodi tajnica. Ravnateljica je zamolila djelatnike ako se osjećaju loše da svakako provjere simptome i ne dolaze bolesni u kolektiv. Proslave rođendana sa čašćenjima do daljnjeg se neće provoditi, iznimno uz hranu pakiranu u zasebnim ambalažama. Svi trebaju detaljno proučiti novi Provedbeni plan i primjenjivati ga od početka nove školske godine.

**Ad. 9. Razno**

Ravnateljica je podsjetila na obvezu uređivanja godišnjih planova, plana stručnog usavršavanja i kurikuluma. Svi dokumenti trebaju što prije biti poslani elektroničkom poštom ravnateljici i pedagogu, nije ih potrebno printati. U e-dnevnik obvezno se upisuje Plan rada razrednika. Kad se posloži stalan raspored treba odrediti vrijeme otvorenih sati za informiranje roditelja, bez obzira na trenutno održavanje virtualnim putem, u poslijepodnevnim satima što kasnije kako bi roditelji stigli nakon posla doći u školu. U školi će se iznimno u prvom tjednu održati roditeljski sastanci 1. a i 2. b (9. 9. i 10. 9.), a svi ostali zaključno s 21. 9. uz pomoć mrežne aplikacije Zoom. Učiteljica Marijana Pavlović interesirala se može li roditeljski sastanak biti održan na otvorenom. Ravnateljica je rekla da kao odgovorna osoba moli da se i tu poštuju Upute HZJZ. Učitelje je pozvala da 7. 9. na Satovima razrednika s učenicima prođu kroz kućni red škole, Pravilnike o vrednovanju i pedagoškim mjerama.

Kalendar rada predviđa 178 nastavnih dana. Učiteljsko vijeće odlučilo je da nenastavni dan bude 4. 6. 2021.

Ravnateljica je ukazala na različitost vođenja e-dnevnika u Cjelodnevnoj nastavi 2. b koji uvijek nastavu imaju ujutro te se upisuje i organizirano slobodno vrijeme.

Pozvala je učitelje da što više bilježe u e-dnevnik i surađuju s razrednicima.

Ravnateljica je prenijela nepravovremenu zamolbu roditelja učenice 5. a Nikol Kraševac za ispisom iz Vjeronauka. Zamolba je prihvaćena.

Ravnateljica je svima zaželjela mnogo sreće u novoj školskoj godini.

Sjednica je završena u 11:30 sati.

Ravnateljica: Brigitte Gmaz Zapisničarka: Blanka Doko v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_